OpenLLM-France/wikimedia huggingface dataset:
# Tamesisen estuarioa

Tamesisen estuarioa, Tamesis ibaia Ipar Itsasorarekin bat egiten duenean sortzen den estuarioa da.
Ez da erraza estuarioaren mugak definitzea . Nahiz eta fisikoki Sea Reach itsasmuturra edo Kent/Essex Itsasartea, Canvey uhartearen hegoaldean, iparraldeko (Essex) kostaldean, mendebaldeko muga adierazten duen, itsasgoraren marka osoa ere estuarioaren barruan har daiteke; hego-mendebaldeko Londresen hasten da, Teddington/Ham-en. 1882-9ko Ikerketa Hidrologikoaren arabera, estuarioaren ekialdeko muga Noth Foreland-en (Margate, Kent) hasi eta Kentish Knock itsasargian (Harwich, Essex) amaitzen den lerro imajinarioan dago, izatez, lerro honetatik aurrera hasten baitira estuarioetan ohikoak diren hareatzak.
Estuarioa Britainia Handiko handienetakoa da eta itsas-trafiko gehien duen itsas-bideetako bat da. Urtean zehar izaten diren milaka mugimenduen artean, petrolio-ontzi handiak, edukiontziak garraiatzeko itsasontziak, solteko gaien itsasontziak eta ro-ro ontziak aurkitzen dira, estuarioan sartu eta Londresko portura eta Medwayko Sheerness, Chatham eta Thamesport portuetara joaten direnak.

## Erreferentziak

* ↑ (Ingelesez) 81. Greater Thames Estuary. Countryside Agency (Noiz kontsultatua: 2013-3-2).
* ↑ (Ingelesez) Thames Estuary Passages. the Cruising Almanac (Noiz kontsultatua: 2013-3-2).

## Kanpo estekak

* Datuak: Q3059075
* Multimedia: Thames Estuary / Q3059075
# Tamesí ibaia

Tamesí ibaia Mexiko ipar-ekialdeko ibaia da, Pánuco ibaiaren beheko ibilguaren ibaiadarra, zeinetan bere bokaletik 16 bat kilometrora bat egiten duen Tampicoko barran, Mexikoko Golkoan .

## Deskribapena

Tamaulipas estatuaren hegoaldeko zati bat zeharkatzen du, Palmillas, Jaumave, Llera, El Mante, González, Altamira, Xicoténcatl eta Tampico udalerrietatik igaroz. Bere ibilbidea Pánuco ibaiko urekin batuz amaitzen du.
Ibaia Palmillasen (Tamaulipas) jaiotzen da, non Chihue izena du, Llera udalerriaren aurretik igarotzean Guayalejo izena hartzen du eta Villa Manueletik, Gonzálezeko udalerritik igarotzen denean Tamesí deitzen da, eta mantentzen duen izena azken 150 kilometroetan. Veracruz estatura iristen da eta bertan estatu honen eta Tamaulipas estatuaren arteko muga markatzeko erabiltzen da. Tamesí ibaia deitzen zaion zatian, txalupen nabigaziorako erabiltzen da.
Ibaiaren inguruko jarduera ekonomiko nagusiak hauek dira: azukre-fabrikak, ureztaketa eta euri-nekazaritza, abeltzaintza eta termoelektrikoa.

## Kanpo estekak

* tampico-online
* Tamesí ibaia - conabio.gob.mx
* Datuak: Q6115744
* Multimedia: Tamesí River / Q6115744
# Tamiami (Florida)

Tamiami Ameriketako Estatu Batuetako erroldak esleitutako leku bat da. Miami-Dade konderrian dago, Florida estatuan. 54.212 biztanle ditu, 19,235815 kilometro koadroko azaleran banatuta.

## Ikus, gainera

* Miami-Dade konderria

## Kanpo estekak

* Datuak: Q2155610
# Tamesiseko hesia

Tamesiseko hesia (ingelesez: Thames Barrier), uholdeei aurre egiteko munduko bigarren hesi handiena da. Londresen dago eta Tamesis ibaiaren urak kontrolatzen ditu.

## Historia

1953an Ipar itsasoan izandako ekaitz batek Tamesis ibaiaren uraren maila asko igo zuen eta Londresko hainbat eremuk uholdeak jasan zituzten. Hermann Bondik gertaera honen inguruan egindako txostenak sortarazi zuen ibaiean hesi handi bat egiteko ideia. Ate birakarien diseinua Charles Draper-i dagokio. 1974an hasi zituzten eraikitzeko lanak eta 1984an hasi zen martxan.

## Ezaugarriak

Hesiaren iparraldeko muturra Newham udalerriko Silvertown auzoan dago eta hegoaldeko muturra Greenwich udalerriko New Charlton eremuan.
520 metrotako luzera du eta ibaia lau errail nabigagarritan banatzen du, 61 metroko zabalera duten bi zati eta 30 metroko zabalera duten beste bi. Nabigagarriak ez diren beste errail batzuk ere baditu.
4'87 metrotako igoera aurrikusten denean aktibatzen da. Hasiera batean urtean bizpairu aldiz erabiliko zela uste izan zen baina 6-7 aldiz erabiltzen ari dira azken urteotan. 2013-14 denboraldian marka guztiak hautsi zituen, 50 aldiz erabili behar izan baitzen.

## Iruditegia

* Tamesiseko hesiko parkea.

## Erreferentziak

* ↑ 404 Not Found. 2016-03-10 (Noiz kontsultatua: 2017-05-07).

## Kanpo estekak

* Datuak: Q948363
* Multimedia: Thames Barrier / Q948363
# Tamfourhill

Tamfourhill, eskozieraz: Tom a' Phùir, Eskoziako Falkirk hiriko langile klaseko auzune bat da, Falkirk eremu administratiboan. Hiriaren erdigunetik gutxi gorabehera 2,5 kilometro mendebaldera dago.

## Kanpo estekak

* Datuak: Q7681185
* Multimedia: Tamfourhill / Q7681185
# Tlaxcala

Tlaxcala Mexikoko 31 estatu federaletako bat da, herrialdearen erdialdean dagoena. Ipar-ekialdean Hidalgorekin du muga, mendebaldean Mexikoko estatuarekin eta ipar, hego eta ekialdean Pueblarekin. Mexikoko estaturik txikiena da, 3.991 kilometro koadroko eremua besterik hartzen ez baitu. 2010ean 1.169.936 biztanle zituen. Hiriburua Tlaxcala de Xicohténcatl da, eta hiri jendetsuena Vicente Guerrero.

## Erreferentziak

* 1 2 Macmillan, Palgrave, The Statesman's Yearbook 2017: The Politics, Cultures and Economies of the World, 823. orrialdea, Macmillan Publishers, books.google.es

## Kanpo estekak

* Datuak: Q82681
* Multimedia: Tlaxcala / Q82681
# Tlaxcalako bandera

Tlaxcalako bandera :
| Erabilera | |
| Proportzioa | 2:3 |
| Erabakia | |
| Koloreak | Gorria Zuria |
Tlaxcalako bandera hiru errenkadak osatzen dute, bi gorri eta zuri batek, azken hau beste bien neurri bikoitzekoa delarik.

## Kanpo estekak

* Datuak: Q2697223
* Multimedia: Flag of Tlaxcala / Q2697223
# Tlatlaya (udalerria)

Tlatlaya Mexikoko udalerri bat da. Mexikoko estatuan kokatua dago. 2010ean 32.997 biztanle zituen 791,49 km²ko azaleran. Herriburua [[Tlatlaya (Tlatlaya)|Tlatlaya]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q936136
* Multimedia: Tlatlaya Municipality / Q936136
# Tlaxcala (udalerria)

Tlaxcala Mexikoko udalerri bat da. Tlaxcala estatuan kokatua dago. 2010ean 89.795 biztanle zituen 52,46 km²ko azaleran. Herriburua Tlaxcala de Xicohténcatl da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q6147713
* Multimedia: Tlaxcala Municipality / Q6147713
# Tlaquilpa (udalerria)

Tlaquilpa Mexikoko udalerri bat da. Veracruz de Ignacio de la Llave estatuan kokatua dago. 2010ean 7.151 biztanle zituen 57,19 km²ko azaleran. Herriburua [[Tlaquilpa (Tlaquilpa)|Tlaquilpa]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7810719
# Tlatlauquitepec (udalerria)

Tlatlauquitepec Mexikoko udalerri bat da. Puebla estatuan kokatua dago. 2010ean 51.495 biztanle zituen 294,15 km²ko azaleran. Herriburua [[Ciudad de Tlatlauquitepec (Tlatlauquitepec)|Ciudad de Tlatlauquitepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2001167
* Multimedia: Tlatlauquitepec Municipality / Q2001167
# Tlaxcala (Mexiko)

Tlaxcala, izen ofiziala Tlaxcala de Xicohténcatl, Mexiko erdialdeko hiria da, Tlaxcala estatuko hiriburua eta Tlaxcala udalerriaren burua. Puebla-Tlaxcala haranean dago kokaturik, Pueblaren metropoli eremuaren barnean, hiri horretatik 30 kilometro eskasera baitago. 2010ean hiriak 14.692 biztanle zituen, eta udalerri osoak 89.795 biztanle.

## Geografia
### Klima

Datu klimatikoak (Tlaxcala, 1951-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 28.4 | 30.5 | 35.0 | 34.0 | 39.2 | 34.0 | 30.0 | 31.0 | 29.8 | 36.5 | 29.0 | 30.0 | ' |
| Batez besteko tenperatura maximoa (°C) | 22.0 | 23.5 | 25.8 | 27.3 | 27.5 | 25.4 | 24.4 | 24.6 | 23.9 | 24.2 | 23.5 | 22.3 | 24.5 |
| Batez besteko tenperatura (ºC) | 12.4 | 13.6 | 15.8 | 17.6 | 18.6 | 18.2 | 17.3 | 17.4 | 17.1 | 16.4 | 14.4 | 12.9 | 16.0 |
| Batez besteko tenperatura minimoa (°C) | 2.7 | 3.7 | 5.7 | 8.0 | 9.7 | 11.0 | 10.2 | 10.2 | 10.4 | 8.6 | 5.4 | 3.6 | 7.4 |
| Erregistraturiko tenperatura minimoa (°C) | -5.0 | -4.0 | -1.9 | 0.0 | 2.5 | 3.0 | 4.0 | 2.4 | -0.5 | -0.3 | -4.5 | -7.4 | ' |
| Pilatutako prezipitazioa (mm) | 8.2 | 5.2 | 10.2 | 31.2 | 75.9 | 160.2 | 156.5 | 161.1 | 139.0 | 70.2 | 11.3 | 7.0 | 836.0 |
| Prezipitazio egunak (≥ 0.1 mm) | 1.3 | 1.4 | 2.4 | 6.6 | 12.0 | 17.2 | 18.9 | 18.9 | 16.4 | 9.2 | 2.6 | 1.2 | 108.1 |
| Iturria: Servicio Meteorologico Nacional ||||||||||||||

## Erreferentziak

* ↑ Instituto Nacional de Estadística y Geografía. Municipio de Tlaxcala. (Noiz kontsultatua: 2017-11-27).
* ↑ NORMALES CLIMATOLÓGICAS 1951-2010, National Meteorological Service of Mexico. Retrieved August 30, 2012 .

## Kanpo estekak

* Datuak: Q689987
* Multimedia: Tlaxcala de Xicohténcatl / Q689987
# Tlaxco (udalerria)

Tlaxco Mexikoko udalerri bat da. Puebla estatuan kokatua dago. 2010ean 5.415 biztanle zituen 54,63 km²ko azaleran. Herriburua [[Tlaxco (Tlaxco)|Tlaxco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q10827384
# Tlaxcoapan (udalerria)

Tlaxcoapan Mexikoko udalerri bat da. Hidalgo estatuan kokatua dago. 2010ean 26.758 biztanle zituen 41,92 km²ko azaleran. Herriburua [[Tlaxcoapan (Tlaxcoapan)|Tlaxcoapan]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2882111
* Multimedia: Tlaxcoapan Municipality / Q2882111
# Tlaquiltenango (udalerria)

Tlaquiltenango Mexikoko udalerri bat da. Morelos estatuan kokatua dago. 2010ean 31.534 biztanle zituen 543,59 km²ko azaleran. Herriburua [[Tlaquiltenango (Tlaquiltenango)|Tlaquiltenango]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2652063
* Multimedia: Tlaquiltenango Municipality / Q2652063
# The Legend of Zelda: Breath of the Wild

The Legend of Zelda: Breath of the Wild (japonieraz: ゼルダの伝説 ブレス オブ ザ ワイルド, Zeruda no Densetsu Buresu obu za Wairudo) - euskaraz: «Zeldaren Kondaira: Basatiaren Arnasa» Martxoak 3 2017-an Nintendok Wii U eta Nintendo Switch bideokontsolentzat ekoiztutako The Legend of Zeldaren bildumako hamsortzigarren bideo-jokoa da.
Mundu ireki batean oinarrituta, oroimena galdu duen eta santutegi misteriotsu batean esnatzen den Link batekin hasten da jolasa, hor nola eta zergatik amaitu den jakin gabe. Bere iraganari buruzko arrasto bakarra Sheikah harria izeneko mugikorraren antzeko gailu bitxi bat hartzea iradokitzen dion ahots batek emango dio, horrez gero Link iraganaren misterioak eta Hyruleko erreinua salbatu beharko du, joko hau, bildumako beste bideo-jokoetatik desberdintzen da mundu ireki batean gertatzen delako eta helburuak bide ez-linearran lortu ahal direlako.
Bideojoko hau erantzun positiboa eragin zuen kritikan eta 3 "Game awards" irabazi zuen: Urteko jokoa, joko zuzendartiza onena diseinu onena.
Helburuak modu ez-linealean osatzeko askatasunak eta titulua eskaintzen duen interaktibitateak serieko jokorik osatuena eta garai guztietako bideo-joko onenetako gisa kalifikatzera eraman zuten.

## Sinopsia

10.000 urte jokoaren hasiera baino lehen Hyrule erreinu aurreratu bat zen, eta 4 pizti mekanikoak eta 10.000 zaindari mekaniko eraiki zuten Ganon deabruarengandik babesteko, Link (pertsonai nagusia) eta beste 4 txapeldun erabaki ziren erreinua babesteko, baina Ganon bide bat aurkitu zuen irabazteko eta 4 txapeldunak hil zituen, Link, oso zaurituta, sartzen dute santuario magiko batean eta 100 urte gero, Link esnatzen da bere sendatutako zauriekin, eta ahots bat gidatzen dio erreinua salbatzeko.

## Kanpo estekak

* Datuak: Q17185964
* Multimedia: The Legend of Zelda: Breath of the Wild / Q17185964
# The Legend of Zelda: Tears of the Kingdom

The Legend of Zelda: Tears of the Kingdom (Zeldaren kondaira: Erresumako malkoak euskaraz) 2023ko ekintza-abentura bideojokoa da, Nintendo EDPk garatua eta Nintendok Nintendo Switch-erako argitaratua. The Legend of Zelda: Breath of the Wild (2017) bideojokoaren jarraipena da.
Aurrekoaren alderdi asko mantentzen ditu, baita Hyruleren mundu irekiaren ingurua ere, zeina hedatu egiten den bigarren ale horretan. Bideojokoak mugikortasun bertikala ere lantzen du. Link protagonistak Zelda elkartu du, eta Hyrule suntsitu nahi duen indar gaizto baten aurka borrokatu beharko du bertan.
Jokoa 2022an argitaratzea aurreikusi zen hasieran; hainbat atzeratzeren ostean, 2023ko maiatzaren 12an aurkeztu zen.

## Erreferentziak

* ↑ Gamerauntsia. «The Legend of Zelda: Tears of the Kingdom-en jokagarritasuna aurkeztuko du bihar Eiji Aonuma ekoizleak» gamerauntsia.eus (Noiz kontsultatua: 2023-03-28).
* ↑ Gamerauntsia. «The Legend of Zelda: Tears of the Kingdom» gamerauntsia.eus (Noiz kontsultatua: 2023-07-21).
* ↑ Gamerauntsia. «The Legend of Zelda: Tears of the Kingdom da Breath of the Wild-en jarraipena: 2023ko maiatzaren 12an estreinatuko da» gamerauntsia.eus (Noiz kontsultatua: 2023-03-28).
* ↑ Gamerauntsia. «The Legend of Zelda, Redfall edo Darkest Dungeon bideojokozaleen maiatza alaitzera datoz» gamerauntsia.eus (Noiz kontsultatua: 2023-05-15).
* Datuak: Q64577191
* Multimedia: The Legend of Zelda: Tears of the Kingdom / Q64577191
# The Legend of Zelda (bideo-jokoa)

The Legend of Zelda, japonieraz: ザハイラルファンタジー ゼルダの伝説 Za Hairaru Fantajī: Zeruda no Densetsu, literalki "Hyruleren Fantasia: Zeldaren Kondaira", 1986an Nintendo japoniar konpainiak merkaturatutako bideo-joko bat da. Shigeru Miyamoto eta Takashi Tezukak Nintendo Entertainment System kontsolarako diseinatu zuten.
Hyrule fantasiazko lurraldean kokatua, Link mutil gazteak (jokalariak) Zelda printzesa salbatzeko helburuz Jakintzaren Hiruindarraren zortzi piezak bildu beharko ditu, Zelda printzesa Heriotzaren Mendian Ganon printzeak preso baidauka.

## Kanpo estekak

* Datuak: Q12395
* Multimedia: The Legend of Zelda (video game) / Q12395
# The Legend of Zorro

The Legend of Zorro (euskaraz Zorroren Kondaira) 2005eko Martin Campbell zeelandaberriar zinema zuzendariak zuzendutako abentura eta akziozko film bat da. Johnston McCulley idazlearen Zorro pertsonaiaren istorioetan oinarritua dago.
1998ko The Mask of Zorro (Zorroren Mozorroa) filmaren jarraipena da.
2005eko Donostiako Zinemaldian film honen europar estreinaldia egin zen.

## Argumentua

Oharra: Atal honek istorio osoa edo amaiera argitzen du.
Bere ezpatarekin Kalifornia lurraldea AEBtako 31. estatua bilakatzen lagundu ondoren, Zorrok (Antonio Banderas) bere emazte Elenari (Catherine Zeta-Jones) egin zion zina betetzeko garaia da: bere nortasun sekretua alde batera utzi eta Alejandro de la Vega bezala bizimodu arrunt eta lasaia eramatea.

## Aktoreak

* Antonio Banderas: On Alejandro de la Vega / Zorro
* Catherine Zeta-Jones: Eléna de la Vega
* Adrián Alonso: Joaquin de la Vega
* Rufus Sewell: Armand kondea
* Nick Chinlund: Jacob McGivens
* Julio Oscar Mechoso: Aita Felipe
* Leo Burmester: Beauregard kolonela
* Tony Amendola: Aita Quintero
* Pedro Armendáriz, Jr.: Riley gobernadorea
* Michael Emerson: Harrigan
* Shuler Hensley: Pike
* Giovanna Zacarias: Blanca Cortez
* Raúl Méndez: Ferroq
* Alberto Reyes: Aita Ignacio

## Ikus gainera

* The Mask of Zorro (1998)

## Kanpo estekak

* The Legend of Zorro filmaren iragarkia ikusgai. Youtube.com (Ingelesez)
* Webgunea (Ingelesez)
* The Legend of Zorro filmaren IMDBko fitxa irakurgai (Ingelesez)
* Datuak: Q947737
# The Legend of Zelda: Ocarina of Time

The Legend of Zelda: Ocarina of Time (japonieraz: ゼルダの伝説 時のオカリナ, Zeruda no Densetsu Toki no Okarina) Nintendo 64rako bideo-jokoa da. Zelda-ren Kondairaren istorioaren barnean bosgarren jokoa da, lehenengoa Nintendo 64 bideokontsolarako eta baita 3Dtan ekoiztutako lehena ere. 1998ko azaroaren 21ean Japonian merkaturatu zen lehenik.
Istorioak Link gaztea, Triforce-a Ganondorf maltzurraren eskutan erori eta horrela Hyrule herrialde osoa kontrolatzea lortu ez dezan jardun behar duen gurutzada kontatzen digu. Bidai honetan Link ez dago bakarrik: Navi maitagarria eta Zelda printzesa, Hyrule-ko Erret familiako kidea, izango ditu lagun. Bere helburua betetzeko denboran zehar bidaiatu, beste izaki batzuekin harremanetan jarri eta hainbat arma eta objektu bereganatu beharko ditu.
Jokoak lehenengo sei hilabeteetan bost milioi kopiatik gora saldu zituen, eta orain arte mundu osoan 8,6 milioiraino iritsi da zenbaki hori. Merkataritza kontuetan izan duen arrakastaz gain askok inoiz egindako jokorik onena bezala sailkatu dute, bere irudi eta grafiko berritzaile, jokamodu libre, puzzle original eta istorio epikoarengatik.

## Aipamenak

* ↑ IGN's Top 100 Games

## Kanpo estekak

* Datuak: Q213911
* Multimedia: The Legend of Zelda: Ocarina of Time / Q213911
# The Legend of Zelda: Skyward Sword

The Legend of Zelda: Skyward Sword (japonieraz: ゼルダの伝説 スカイウォードソード, Zeruda no Densetsu: Sukaiwōdo Sōdo, euskaraz: «Zeldaren Kondaira: Zeruaren ezpata») Nintendo EADek garatutako akzio-abenturazko bideo-joko bat da. The Legend of Zelda saga ospetsuaren 16. atala izan zen. Nintendok Wii kontsolarentzat 2011 amaieran salgai jarri zuen. Jokoak derrigorrez Wii MotionPlus periferikoa erabiltzen zuen.

## Garapena

2008ko apirilean Shigery Miyamotok Zelda Team berriz aktibo zegoela iragarri zuen, eta sagako atal berrietan lan egiten. Handik gutxira, 2008ko E3an, atal berri horietako bat Wii kontsolarentzat izango zela baieztatu zen.
Beranduago, 2009ko E3an, Shigeru Miyamotok, kazetari talde batekin topaketa pribatu batean jokoa 2010ean aurkeztua izango zela eta derrigorrez Wii MotionPlusa erabiliko zuela iragarri zuen. Artwork enigmatiko bat ere publiko egingo zen, non bideo-jokoko protagonista den Link emakumezko irudi baten ondoan agertzen den, zurrumurru mota oro piztuz.
2010 hasieran jokoa 2010eko E3an egongo zela baieztatu zen, baita Nintendok jokoa urte horren amaieran estreinatzeko zuen nahia ere. Handik hilabete gutxira jokoak Nintendoren konferentzia ireki zuen E3an bere lehen trailerrarekin. Los Angeleseko Konbentzioguneko eskenategian, Shigeru Miyamotok atal berriaren gameplayaren erakusketa bat egin zuen ezpataren erabileran zentratuz. Alabaina, erakusketa hori arazo teknikoen ondorioz orbandua geratu zen.

## Kanpo estekak

* Datuak: Q861205
* Multimedia: The Legend of Zelda: Skyward Sword / Q861205
# The Legend of Zelda: Echoes of Wisdom

The Legend of Zelda: Echoes of Wisdom Nintendok Nintendo Switch-arentzat argitaratutako 2024ko bideojoko bat da. Zeldaren abentura honetan, jokalariak ez du Link kontrolatuko, baizik eta, lehen aldiz, Zelda printzesa da jokoko protagonista.
Jokoak ikuspegi isonometrikoa du eta 2019an argitaratutako Link´s Awakening-en estiloa jarraitzen du.

## Jokoa

Lehen aldiz kontrolatu ahalko du jokalariak Zelda printzesa.
Tri Road objektu bereziarekin, printzesak objektuak klonatu eta biderkatu beharko ditu: kaxak, mahaiak edo oheak inbokatuko ditu Zeldak, baita ur blokeak eta bestelakoak ere. Hauei esker, puzzleak gainditu beharko dira, ikuspegi isometrikoa duen jokoari berebiziko askatasuna txertatuz.

## Sinopsia

Link Ganon-ekin borrokan ari dela, lurreko arrakala misteriotsu batean desagertzen da. Hyrule erreinu osoan agertu da pitzadura iluna, eta horrek, eragin handia izan du erresuman. Zeldak misterioa argitu eta Link salbatu beharko du Tri misteriotsuaren laguntzarekin. Horretarako Tri Road, objektuak klonatzen dituen tramankulua izango du bidaide.

## Garapena

Nintendo Switch-en remake-a duen Link´s Awakening (2019) bideojokoaren estilo bisual berdina du jokoak.
Jokoa 2024ko ekainaren 18an iragarri zen lehen aldiz Nintendo Direct aurkezpen batean. 2024ko irailaren 26an argitaratu zen

## Erreferentziak

* 1 2 Gamerauntsia. «The Legend of Zelda: Echoes of Wisdom-ek Zelda printzesaren kontrolpean jarriko gaitu irailean 26an» gamerauntsia.eus (Noiz kontsultatua: 2024-06-19).
* 1 2 3 (Ingelesez) «The Legend of Zelda: Echoes of Wisdom will finally let you play as Zelda herself» Engadget 2024-06-18 (Noiz kontsultatua: 2024-06-19).
* 1 2 (Ingelesez) McWhertor, Michael. (2024-06-18). «New Legend of Zelda game finally makes Zelda the playable hero of Hyrule» Polygon (Noiz kontsultatua: 2024-06-19).
* ↑ store-queue.nintendo.es (Noiz kontsultatua: 2024-09-26).

## Kanpo estekak

* Datuak: Q126722717
# The Legend of Zelda: Twilight Princess

The Legend of Zelda: Twilight Princess (japonieraz: ゼルダの伝説 トワイライトプリンセス, Zeruda no Densetsu Towairaito Purinsesu) - euskaraz: «Zeldaren Kondaira: Krepuskuluko Printzesa» Nintendok Wii eta Gamecube bideokontsolentzat ekoiztutako The Legend of Zeldaren bildumako bideo-jokoa da.

## Kanpo estekak

* Datuak: Q735613
* Multimedia: The Legend of Zelda: Twilight Princess / Q735613
# The Legend of the 7 Golden Vampires

The Legend of the 7 Golden Vampires (euskaraz Urrezko 7 banpiroen kondaira) 1974ko Roy Ward Baker ingeles eta Chang Cheh txinatar zinema zuzendarien arte martzial eta beldurrezko filma da. Peter Cushing, John Forbes-Robertson, David Chiang, Robin Stewart eta Julie Ege aktoreek antzeztu zuten.
Hammer Film Productions ingeles ekoiztetxeko urrezko aroko filma da, beldurrezko zinema eta, kasu horretan, Drakula eta txinatar banpiroak arte martzialekin batera uztartu zituen, Txinan giroturik.

## Argumentua

Oharra: Atal honek istorio osoa edo amaiera argitzen du.
1804ean Urrezko Zazpi Banpiroen sektako zaindariak Drakulari laguntza eskatzeko, Txinatik Transilvaniara doa, baina lagundu beharrean, Drakula haren gorputzaz jabetu eta harengan gorpuztu da. 1904ean, Van Helsing irakaslea Chongqingo unibertsitatean irakasle sinesgaitzen txantxen artean banpiroei buruzko kondairen irakasgaia irakasten dabil. Haren ikasle Hsi Ching-ek banpiroei buruzko kondairetan sinisten du: Ping Kweikoa da, sektak erabat izututa eta menperatuta daukan mendien arteko herrixka isolatu batekoa: Van Helsing espedizio bat antolatu eta banpiroak akatzeko konbentzitu du, herrixka madarikazioaz askatzeko. Taldea alargun aberats batek diruz lagundu du eta Hsi Chingek, haren anaiek —arte martzialetan adituak— eta mendebaldeko zenbait kidek ere osatu dute. Horrela, herrixkara bidean ipini dira.

## Aktoreak

* Peter Cushing: Lawrence Van Helsing irakaslea
* John Forbes-Robertson: Drakula kondea
* David de Keyser: Drakularen ahotsa (krediturik gabe)
* Robin Stewart: Leyland Van Helsing
* Julie Ege: Vanessa Buren
* David Chiang: Hsi Ching
* Shih Szu: Mai Kwei
* Shen Chan: Kah apaiz gorena / Drakula gorpuzten den gizakia
* Robert Hanna: britainiar kontsula

## Kanpo estekak

* The Legend of the 7 Golden Vampires filmaren IMDBko fitxa irakurgai (Ingelesez)
* The Legend of the 7 Golden Vampires filmaren trailer edo iragarkia ikusgai. Youtube.com (Ingelesez)
* Datuak: Q131842
* Multimedia: The Legend of the 7 Golden Vampires / Q131842